105. ΑΠΟΦ.ΥΠΟΥΡΓΟΥ  ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. ΔΙΜΕΔ/Φ11.3/31/Α.12240  της 23/24 Ιουν. 1982 (ΦΕΚ Β΄441) Συγχώνευση Κοινών Υπηρεσιακών και Υπηρεσιακών Πειθαρχικών Συμβουλίων υπαλλήλων Ν.Π.Δ.Δ. Έχοντας υπόψη: 1.Τις διατάξεις της παρ.2 του άρθρ. 4 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων του Ν.Δ.4352/1964 και άλλες διατάξεις» και της παρ. 1 του άρθρ. 11 του Νόμ. 1256/1982 «Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις τις σχετικές με τα Κοινά Υπηρεσιακά και Υπηρεσιακά Πειθαρχικά Συμβούλια των Ν.Π.Δ.Δ, αποφασίζουμε: 1.Τα προβλεπόμενα από τις διατάξεις των άρθρ. 3,4,5 και 6 του από 23/31.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», των άρθρ. 146 και 165 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», όπως αντικαταστάθηκαν με το άρθρ. 11 παρ. 1 του Νόμ. 417/1966 «περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών» (άρθρ.4 και 221 του Κ.Π.Δ. 611/1977), κοινά Τριμελή και Πενταμελή Υπηρεσιακά και Υπηρεσιακά Πειθαρχικά Συμβούλια, αρμόδια για υπαλλήλους περισσοτέρων Νομικών Προσώπων Δημοσίου Δικαίου,  που εποπτεύονται από διάφορα Υπουργεία, συγχωνεύονται σε ένα ενιαίο συλλογικό όργανο με τίτλο «Κοινό Υπηρεσιακό Συμβούλιο υπαλλήλων Ν.Π.Δ.Δ. του  Νόμου ……». 2.Το ανωτέρω Συμβούλιο ορίζεται τριμελές και συντίθεται ως εξής: α)Από ένα δικαστικό λειτουργό με βαθμό τουλάχιστον Πρωτοδίκη των πολιτικών ή διοικητικών δικαστηρίων ως Πρόεδρο οριζόμενο με τον αναπληρωτή του. β)Σαν μέλη του Συμβουλίου ορίζονται: αα)Ένας δημόσιος υπάλληλος με 5ο τουλάχιστο βαθμό Κλάδου ΑΤ. ββ)Ένας υπάλληλος Ν.Π.Δ.Δ., που υπάγεται στην αρμοδιότητα του Συμβουλίου, με 5ο τουλάχιστο βαθμό Κλάδου ΑΤ και εν ελλείψει δημόσιος υπάλληλος με 5ο τουλάχιστο βαθμό Κλάδου ΑΤ. 3.Τα μέλη του Συμβουλίου ορίζονται με ισάριθμους αναπληρωτές με απόφαση του κατά περίπτωση Νομάρχη, με διετή θητεία, που αρχίζει από την 1η Ιανουαρίου.Με την ίδια απόφαση ορίζεται γραμματέας του Συμβουλίου με τον αναπληρωτή του υπάλληλος Ν.Π.Δ.Δ. που υπάγεται στην αρμοδιότητα του Συμβουλίου ή άλλος δημόσιος υπάλληλος με 7ο τουλάχιστο βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου. Κατά την πρώτη εφαρμογή της αποφάσεως αυτής η θητεία των μελών του Συμβουλίου λήγει την 31 Δεκ. 1983. 4.Στο Συμβούλιο αυτό περιέρχονται όλες οι αρμοδιότητες των συγχωνευόμενων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων.Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. 5.Αναφορικά με τη λειτουργία του Συμβουλίου αυτού έχουν εφαρμογή οι διατάξεις του άρθρ.3 του από 23/31.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», των παρ. 3 και 4 του άρθρ. 159 του Νόμ. 1811/1951, όπως αντικαταστάθηκαν με το άρθρ. 17 του Νόμ. 417/1976 άρθρ. 234 Κ.Π.Δ. 611/1977) καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει,εφόσον συμβιβάζονται με τις ρυθμίσεις της αποφάσεως αυτής. (Μετά τη σελ. 316,864(α) Σελ.316,864Ι Υπαλληλικός Κώδικας 2.Ε.β.105 2.Ε.β.105 Υπαλληλικός Κώδικας 